**METODICKý POKYN**

**pre vyplňovanie štatistického výkazu**

**o športovej škole, športovej triede a športovej príprave v bežnej triede**

## Škol (MŠVVaM SR) 26 - 01

(Pre spravodajské jednotky a regionálne úrady školskej správy v sídle kraja (ďalej len RÚŠS))

Účinnosť od 01.09.2023

**Centrum vedecko-technických informácií SR**

**Bratislava**

**ÚVOD**

**Vyplnený výkaz musí byť najneskôr do 19.01.2024 na CRINFO v stave ODOSLANÝ.**

Všeobecné zásady, spôsob predkladania, vypĺňania a spracovania výkazu, vypĺňanie identifikačnej časti výkazu a číselníky sú uvedené vo **Všeobecných pokynoch** pre vypĺňanie štatistických výkazov rezortu MŠVVaM SR.

Všeobecné pokyny, vzor výkazu (PDF) a metodický pokyn pre vyplnenie výkazu (DOC, PDF), ktoré sa každoročne aktualizujú v priebehu mája až júla pre nasledujúci školský rok, sú uvedené na stránke [www.cvtisr.sk](http://www.cvtisr.sk) – v sekcii:

Informácie o školstve – ZBER ÚDAJOV – Výkazy typu Škol (MŠVVaM SR)

Prehľad sledovaných ukazovateľov je na výkaze Škol (MŠVVaM SR) 26 - 01o športovej škole, športovej triede a športovej príprave v bežnej triede **podľa stavu k 31.12.2023**.

**Výkaz vypĺňajú** všetky základné školy a stredné športové školy, ktoré vo všetkých triedach a vo všetkých ročníkoch zabezpečujú vzdelávanie žiakov so športovým nadaním (športové školy), všetky základné školy, gymnáziá a stredné odborné školy, v ktorých sú okrem bežných tried zriadené športové triedy zamerané na rozvíjanie športového nadania žiakov (školy so športovými triedami), ako aj tie základné školy, gymnáziá a stredné odborné školy, ktoré zabezpečujú diferencované vzdelávanie skupiny žiakov so športovým nadaním v bežnej triede (športová príprava v bežných triedach) v súlade s § 103 až 106 zákona č. 245/2008 Z. z. (školský zákon).

Súčasťou učebných plánov týchto žiakov je aj predmet športová príprava, ktorý sa zabezpečuje formou športových tréningov, sústredení a účasťou na športových súťažiach. Na tento predmet, podľa rámcového učebného plánu štátneho vzdelávacieho programu, majú športové triedy týždenný počet vyučovacích hodín v každom ročníku zvýšený o 3 vyučovacie hodiny. V stredných športových školách športová príprava sa vyučuje v rozsahu 10-24 vyučovacích hodín týždenne, pritom telesná a športová výchova sa vyučuje v rámci tohto predmetu.

**Výkaz nevypĺňajú** tie školy, ktoré časť voliteľných hodín podľa rámcového učebného plánu, využívajú na zvýšenie týždenného počtu vyučovacích hodín na predmet telesná výchova, resp. telesná a športová výchova, ale športovú prípravu žiakom neposkytujú (škola, resp. trieda, v ktorej sa vyučuje podľa takéhoto učebného plánu, nie je športová škola, resp. športová trieda). Výkaz taktiež nevypĺňajú školy, v ktorých žiaci navštevujú záujmové športové útvary a ani gymnáziá so zameraním gymnázium - telesná výchova, ak športovú prípravu žiakom neposkytujú.

Vykazujúca jednotka (riaditeľstvo školy) odošle zo svojho školského informačného systému (ďalej len ŠIS - aSc Agenda, eŠkola) aktualizačnú dávku v zmysle Metodického pokynu pre aktualizáciu údajov za december, ktorý bude k dispozícii v sekcii:

**Úvodná stránka** na: <https://crinfo.iedu.sk/RISPortal/>

Štatistické údaje o športovej škole, športovej triede a športovej príprave v bežnej triedebudú spracované pomocou rezortného informačného systému (ďalej len RIS) prostredníctvom WEB aplikácie V26-01 v sekcii:

**ŠaŠZ a zriaďovatelia** na stránke: <https://crinfo.iedu.sk/RISPortal/>

Postup k zberu údajov cez WEB aplikáciu je uvedený v Príručke, ktorá bude k dispozícii na stránke: <https://crinfo.iedu.sk/vykazy/V26>

Pokyny ako vypĺňať údaje v ŠIS budú prístupné na: <https://crinfo.iedu.sk/vykazy/V26/V26_01>

**I. oddiel - Športové triedy a žiaci podľa ročníkov**

**Riadok 0101** – uvedie sa počet tried, ktorých Typ triedy je **športová.**

Ak v danom ročníku ide **o športovú prípravu v bežnej triede**, v riadku 0101 sa uvedie nula (0).

**Riadok 0126** – počet žiakov podľa jednotlivých športov sa preberá z RIS.

**II. oddiel – Tréneri (zamestnanci, ktorí sú v pracovnom pomere vo funkcii trénerov, neuvádzajú sa učitelia TV)**

**V tomto oddiele sa uvedú tréneri, učitelia z RIS, ktorí majú zadaný druh športu alebo kategóriu tréner.**

**Riadok 0201** – uvedie sa počet trénerov z povolania v pracovnom pomere školy, RÚŠS

v sídle kraja, VÚC, obce, športového klubu, TJ.

**Riadok 0202** – uvedie sa počet trénerov na dobu určitú.

**Riadok 0203** – uvedie sa počet trénerov na základe dohody o prácach vykonaných mimo

pracovného pomeru na trénerskú činnosť okrem dohôd krátkodobých (t.j.

kratších ako 1 mesiac).

**Riadok 0204** – uvedie sa počet trénerov (živnostník).

**Riadok 0205** – uvedie sa počet trénerov (dobrovoľník).

**Riadok 0206** – uvedie sa počet trénerov (iný).

###### **ZÁVER**

V prípade nejasností pri vyplňovaní výkazu sa môžete obrátiť na zamestnancov CVTI SR Bratislava, oddelenie štatistiky a služieb: **02/6929 5622,** [jozef.petrik@cvtisr.sk](mailto:jozef.petrik@cvtisr.sk)